4. การประกอบธุรกิจของแต่ละสายผลิตภัณฑ์

  4.1 ลักษณะของผลิตภัณฑ์หรือบริการ

  4.1.1 ลักษณะของผลิตภัณฑ์หรือบริการ

  บริษัทเป็นผู้พิมพ์และจำหน่ายหนังสือพิมพ์รายวันภาษาอังกฤษ "Bangkok Post"
  หนังสือพิมพ์ธุรกิจรายวันภาษาไทย “โพสต์ทูเดย์” หนังสือพิมพ์ภาษาอังกฤษรายสัปดาห์ “Student
  Weekly" นิตยสารฉบับแทรก นอกจากนี้ บริษัทยังรับจ้างพิมพ์งานทั่วไป
  รวมทั้งสิ่งพิมพ์ของกิจการและของบริษัทในเครือ
  และให้บริการข่าวสารทางอิเล็กทรอนิกส์และดิจิทัลทุกชนิด
  รวมทั้งการให้บริการข่าวสารข้อมูลทางโทรทัศน์และวิทยุ

  ผลิตภัณฑ์ของบริษัท

-   หนังสือพิมพ์ Bangkok Post เป็นหนังสือพิมพ์รายวันที่นำเสนอข่าวในลักษณะเป็นกลาง
    มีการตีพิมพ์บทวิพากษ์วิจารณ์ที่ตรงประเด็น
    เสริมด้วยบทความที่วิเคราะห์เจาะลึกทั้งในส่วนของข่าวในประเทศ ข่าวต่างประเทศ
    ข่าวธุรกิจ ข่าวเศรษฐกิจและการเงิน ข่าวการเมือง และข่าวสังคม
    ยังคงรักษาตำแหน่งหนังสือพิมพ์ภาษาอังกฤษอันดับ 1 ของประเทศไทยได้อย่างเหนียวแน่น
    ทั้งในแง่ของผู้อ่าน ยอดขาย และโฆษณา
    มีการเพิ่มการรายงานข่าวให้ครอบคลุมธุรกิจทั้งในเอเชียและประเทศในกลุ่มอาเซียน
    ด้วยการเปิด Asia Focus ให้เป็นเซ็กชั่นพิเศษออกทุกวันจันทร์
    มีเนื้อหาครอบคลุมข่าวธุรกิจและการลงทุน
    โดยเน้นไปที่องค์กรธุรกิจชั้นนำของไทยที่ขยายธุรกิจเข้าไปในเอเชียและกลุ่มอาเซียน
    ประวัติเรื่องราวเกี่ยวกับนักธุรกิจชั้นแนวหน้าของเอเชียและกลุ่มอาเซียน
    รวมทั้งข่าวไลฟ์สไตล์ต่างๆ ของกลุ่มอาเซียน ญี่ปุ่น จีน เกาหลีใต้ และอินเดีย
    เซ็กชั่นใหม่นี้ถือเป็นกลยุทธ์หนึ่งของบางกอกโพสต์ในการขยายการนำเสนอข่าวให้ครอบคลุมกลุ่มอาเซียนและภูมิภาค
    เพื่อให้สอดคล้องกับการเข้าสู่ประชาคมเศรษฐกิจอาเซียน หรือ AEC ในปี 2558

-   หนังสือพิมพ์ “โพสต์ทูเดย์”
    เป็นหนังสือพิมพ์ธุรกิจรายวันภาษาไทยที่นำเสนอข่าวธุรกิจด้วยภาษาที่เข้าใจง่าย
    มีการนำเสนอข่าวการเมือง ข่าวต่างประเทศ ข่าวกีฬา ข่าวบันเทิง บทวิเคราะห์
    บทแสดงความคิดเห็น เรื่องราวเกี่ยวกับชีวิตของบุคคลที่น่าสนใจ
    สิ่งสำคัญที่สามารถดึงดูดใจกลุ่มผู้อ่านที่เป็นเจ้าของธุรกิจและผู้บริหารมืออาชีพ คือ
    การเพิ่มการรายงานข่าวทางการเมือง สังคม และไลฟ์สไตล์ ยิ่งไปกว่านั้น
    โพสต์ทูเดย์กำลังจะเพิ่มเนื้อหาข่าวที่คัดสรรเจาะลึกโดยเฉพาะสำหรับนักธุรกิจไทย
    เพื่อได้ติดตามและทราบถึงโอกาสและอุปสรรคทางธุรกิจต่างๆ
    ที่จะเกิดขึ้นจากการเข้าสู่ประชาคมเศรษฐกิจอาเซียน

  นอกจากนี้ โพสต์ทูเดย์ยังปรับปรุงเนื้อหาของฉบับสุดสัปดาห์
  และเตรียมเปิดตัวนิตยสารแทรกพิเศษฉบับใหม่ ชื่อ @Weekly ออกเป็นประจำทุกวันเสาร์
  โดยเน้นข่าวและประเด็นที่เกี่ยวกับไลฟ์สไตล์ของคนเมือง ครอบคลุมข่าวบันเทิง ดารา อาหาร
  ความงาม ตกแต่งบ้าน ท่องเที่ยว และสรุปข่าวต่างๆ นิตยสาร @Weekly
  นอกจากแทรกไปกับหนังสือพิมพ์แล้ว ยังกระจายแจกฟรีตามแหล่งไลฟ์สไตล์ยอดนิยมต่างๆ ด้วย

-   หนังสือพิมพ์รายสัปดาห์ Student Weekly เป็นหนังสือพิมพ์ภาษาอังกฤษสำหรับเด็กในวัยเรียน
    และกลุ่มวัยรุ่น เนื้อหาประกอบด้วย คอลัมน์ข่าว การ์ตูน เพลง เกมส์ และบทสัมภาษณ์ดาราดัง
    โดยทั้งหมดนี้จะใช้ภาษาอังกฤษที่ง่ายต่อการอ่าน

  Student Weekly
  ได้ก้าวเข้าสู่ยุคดิจิตอลด้วยพันธกิจในการนำคุณภาพสูงสุดของการเรียนการสอนภาษาอังกฤษมาสู่ผู้อ่านและนักเรียนในทุกรูปแบบของการสื่อสาร
  Student Weekly ยังคงมองเห็นโอกาสที่จะได้รับความนิยมเพิ่มมากขึ้น
  จากการที่โรงเรียนและสถาบันการศึกษาของไทยเตรียมตัวเพิ่มศักยภาพทางภาษาอังกฤษ
  ให้พร้อมเข้าสู่ AEC ในอนาคตอันใกล้

  แม้ว่าหนังสือพิมพ์ Student Weekly
  ยังคงเป็นส่วนหนึ่งในการเรียนภาษาอังกฤษของนักเรียนไทยทั่วประเทศ แต่ฉบับดิจิตอล ออนไลน์
  และเครือข่ายสื่อสังคมต่างๆ ก็กำลังเพิ่มความสำคัญขึ้นเรื่อยๆ ในกลุ่มผู้อ่าน
  เว็บไซต์และหน้าเฟซบุ๊กของ Student Weekly ได้รับความนิยมเพิ่มขึ้น
  มีผู้อ่านใหม่เพิ่มขึ้นหลายพันทุกสัปดาห์ และจะเปิดตัวแอพพลิเคชั่นใหม่ๆ อีกในปี 2556

-   นิตยสารไลฟ์สไตล์ภาษาอังกฤษ กูรูแทรกในหนังสือพิมพ์บางกอกโพสต์ทุกวันศุกร์

-   นิตยสารรายปักษ์ภาษาอังกฤษ เดอะแมกกาซีน แทรกในหนังสือพิมพ์บางกอกโพสต์

-   หนังสือพิมพ์รายวันภาษาไทย M2F แจกฟรีทุกวันจันทร์ – ศุกร์
    พัฒนาการของธุรกิจหนังสือพิมพ์ที่ถือว่าสำคัญที่สุดในปี 2555 คือ
    ความสำเร็จของหนังสือพิมพ์รายวันแจกฟรี M2F ที่มียอดการพิมพ์ที่ได้รับการรับรองถึงกว่า
    400,000 ฉบับต่อวัน (ตรวจสอบปีละ 4 ครั้ง โดย HKABC) ทำให้ M2F
    เป็นหนังสือพิมพ์ที่ยอดจ่ายแจกสูงสุดในศูนย์กลางกรุงเทพมหานคร
    และเป็นหนังสือพิมพ์แจกฟรีเพียงฉบับเดียวในกรุงเทพฯ มียอดผู้อ่านสูงถึงกว่า 2 ล้านคน
    ทำให้เพียงปีแรกของการดำเนินงาน M2F
    ก็สามารถก้าวขึ้นเป็นสื่อในความนิยมของกลุ่มคนทำงานระดับมืออาชีพในเมือง
    ที่มีอำนาจในการใช้จ่ายสูง

  หลังได้รับการตรวจสอบยอดพิมพ์ครั้งแรกในเดือนมีนาคม 2555 รายได้จากโฆษณาของ M2F
  เพิ่มขึ้นอย่างรวดเร็วและต่อเนื่อง จนสูงสุดในเดือนพฤศจิกายนและธันวาคม 2555 M2F
  สามารถดึงดูดผู้โฆษณาได้อย่างกว้างขวาง ไม่ว่าจะเป็นสินค้าอุปโภคบริโภค
  อาหารและร้านอาหาร ร้านค้าปลีก หรือแม้แต่เครื่องดื่มประเภทไม่มีแอลกอฮอล์
  รวมถึงธุรกิจอสังหาริมทรัพย์ ธนาคาร และรถยนต์ ความสำเร็จทางธุรกิจของ M2F
  จะเป็นตัวขับเคลื่อนหลักของการเติบโตทางธุรกิจหนังสือพิมพ์ของบริษัทต่อไปในอนาคต

  เพื่อเพิ่มการมีส่วนร่วมของผู้อ่านและเพิ่มรายได้จากโฆษณาและสปอนเซอร์
  หนังสือพิมพ์ทุกฉบับจึงยังคงจัดงานอีเว้นท์ต่างๆ
  โดยยึดความแข็งแกร่งด้านเนื้อหาข่าวของหนังสือพิมพ์แต่ละฉบับเป็นฐาน
  หนังสือพิมพ์บางกอกโพสต์จัดงาน Luxury Living 2 ครั้ง
  เพื่อเป็นพื้นที่แสดงโครงการอสังหาระดับไฮเอนด์ และสินค้าระดับหรูของผู้โฆษณา งาน Bangkok
  Career Expo จัดขึ้นในเดือนกรกฎาคม
  เพื่อจุดนัดพบให้ผู้กำลังหางานและบริษัทที่ต้องการรับสมัครพนักงานได้พบกันโดยตรง
  ส่วนโพสต์ทูเดย์มีการจัดงานประจำปี Post Today Investment Expo
  เพื่อแสดงศักยภาพของอุตสาหกรรมทางด้านบริการทางการเงิน นอกจากนี้
  ยังร่วมมือกับธนาคารกสิกรไทย จัด K-SME Expo อีก 2 ครั้ง ที่กรุงเทพฯ และอุดรธานี ส่วน
  M2F มีงาน M2F Smart Vote สำหรับพนักงานในบริษัทต่างๆ ได้ร่วมสนุก และงาน M2F
  Songkran Festival เพื่อความสนุกสนานของครอบครัว
  กิจกรรมพิเศษทั้งหมดได้รับความสำเร็จ เพิ่มรายได้ให้บริษัท
  และช่วยสร้างสายสัมพันธ์ที่แข็งแกร่งระหว่างผู้อ่านและผู้โฆษณา

-   นิตยสารรายเดือนภาษาไทยสมาทไฟแนนท์ แทรกในหนังสือพิมพ์โพสต์ทูเดย์

-   เว็บไซด์หางานอัจฉริยะ www.jobjob.co.th
    มีเครื่องมือพิเศษเพื่ออำนวยความสะดวกให้แก่ผู้สมัครงานและผู้รับสมัคร

-   เว็บไซด์หางาน www.M2Fjob.com เพื่ออำนวยความสะดวกให้แก่ผู้สมัครงานและผู้รับสมัคร

-   ข่าวด่วน SMS เสนอข่าวด่วน Real-time ทั้งภาษาไทย และภาษาอังกฤษ

  • รายการออกอากาศทางโทรทัศน์

-   รายการ “กระชับวงข่าว” ออกอากาศทุกวันศุกร์ เวลา 17.05-17.30 น. ทางช่อง 07
    TNN 24 เป็นรายการเล่าข่าวประเด็นต่างๆที่อยู่ในความสนใจผู้ชม
    ให้สาระความรู้ต่างๆมากมาย เริ่มออกอากาศวันที่ 3 สิงหาคม 2553

-   รายการ “เศรษฐกิจคิดไม่ถึง” ออกอากาศทุกวันศุกร์ ทางททบ. 5
    เป็นรายการนำเสนอธุรกิจแปลกใหม่แก่ผู้ชม พร้อมด้วยเนื้อหาสาระทางเศรษฐกิจที่เข้าใจง่าย
    เพื่อให้ผู้ชมสามารถนำข้อมูลไปปรับใช้ในชีวิตประจำวันได้
    รายการนี้ออกอากาศจนถึงปลายเดือนมกราคม 2554

-   รายการ "ธุรกิจติดดาว" ออกอากาศทุกวันศุกร์ เวลา 14.30-15.00 น. ทางททบ.5
    เป็นรายการเสนอเนื้อหาเชิงเศรษฐกิจ เกี่ยวกับอาชีพและการให้บริการ ที่มีความโดดเด่น
    สร้างงานกระจายรายได้ สามารถต่อยอดสร้างงานสร้างอาชีพให้กับผู้ชม เริ่มออกอากาศ
    วันที่ 4 กุมภาพันธ์ 2554

-   รายการ “บอกข่าวเล่าเรื่องกับออมสิน” ออกอากาศทุกวันจันทร์ถึงพุธ เวลา 21.20-21.30
    น. ทางช่อง NBT (สทท.11) เป็นรายการสารคดีสั้น 2 นาที
    ให้ความรู้เกี่ยวกับการให้บริการและภารกิจด้านสังคมของธนาคารออมสิน เริ่มออกอากาศวันที่
    1 เมษายน 2554 ไปจนถึง ตุลาคม 2555

-   รายการ “เข้าใจ MICE” ออกอากาศทุกวันพฤหัสบดีถึงวันศุกร์ ช่วงเวลาประมาณ
    21.20-21.30 น. ออกอากาศทางช่อง NBT (สทท.11) เป็นรายการสารคดีสั้น 2 นาที
    ให้ความรู้เกี่ยวกับอุตสาหกรรม "MICE" เริ่มออกอากาศวันที่ 1 ตุลาคม 2554
    ไปจนถึงตุลาคม 2555

-   รายการ “ร้อยแปดพันเก้ากับธนาคารออมสิน” ออกอากาศทุกวันเสาร์ เวลา 12.50-13.00
    น. ทางช่อง NBT (สทท.11)  เป็นรายการสารคดีสั้น 10
    นาทีให้ความรู้เกี่ยวกับการให้บริการและภารกิจด้านสังคมของธนาคารออมสิน
    เริ่มออกอากาศวันที่ 1 เมษายน 2554

-   รายการ “เติมฝันปันน้ำใจ สานสายใยชุมชน” (ธกส.) ออกอากาศทุกวันจันทร์ถึงศุกร์ เวลา
    17.40 น. ทางช่อง NBT (สทท.11) เป็นรายการสารคดีสั้น 2 นาที
    ให้ความรู้เกี่ยวกับพันธกิจของธนาคารเพื่อการเกษตรและสหกรณ์ เริ่มออกอากาศวันที่ 1
    กันยายน 2554 ไปจนถึง กันยายน 2555

-   รายการ “ฮาร์คอ ข่าว” ออกอากาศวันจันทร์ถึงวันศุกร์ เวลา 18.00-18.30 น.
    ทางททบ.5  เป็นรายการพูดคุยข่าว
    สัมภาษณ์แขกรับเชิญในรายการเกี่ยวกับประเด็นที่อยู่ในความสนใจในแต่ละวัน
    (บริษัทไม่ได้เป็นผู้ผลิตรายการแต่เป็นผู้ขายเวลาโฆษณาในรายการเท่านั้น)
     เริ่มออกอากาศวันที่ 1 มกราคม 2555

-   รายการ “โพสต์ทูเดย์ เรดิโอ ทอล์ค” ออกอากาศทุกวัน0จันทร์ถึงศุกร์ ทางสถานีวิทยุ FM
    101 ซึ่งเป็นรายการสด มีเนื้อหาเชิงลึกของข่าวร้อนรอบด้าน ทั้งการเมือง ธุรกิจ
    และบันเทิงนำเสนอเนื้อหาและจัดรายการโดยบรรณาธิการข่าวสาขาต่างๆ
    หนังสือพิมพ์โพสต์ทูเดย์ เริ่มออกอากาศในเดือนเมษายน 2552

  ธุรกิจโทรทัศน์และวิทยุกระจายเสียงของบริษัทในปี 2555
  เติบโตขึ้นทั้งในด้านการผลิตและการขายโฆษณา
  ด้วยคุณภาพการผลิตมืออาชีพและกลยุทธ์การตลาดที่แข็งแกร่ง
  ทำให้กลุ่มโทรทัศน์และวิทยุกระจายเสียงสามารถสร้างชื่อเสียงให้บริษัทและได้รับการยอมรับอย่างกว้างขวางในอุตสาหกรรมออกอากาศและการกระจายเสียงของประเทศไทย
  ในปี 2555 ธุรกิจโทรทัศน์และวิทยุกระจายเสียงของบริษัทสามารถทำรายได้เพิ่มขึ้นเป็น 230
  ล้านบาท

  ปี 2555 ธุรกิจโทรทัศน์ยังคงดำเนินธุรกิจใน 3 กลยุทธ์หลัก กลยุทธ์แรก คือ
  การเช่าเวลากับสถานีฟรีทีวี เพื่อผลิตรายการข่าวและขายโฆษณา ซึ่งรวมถึงสถานีโทรทัศน์ช่อง 5
  ช่อง 11 และ TNN 24 ผลิตรายการต่างๆ เช่น ธุรกิจติดดาว กระชับวงข่าว และ Hardcore
  ข่าว ซึ่งเป็นรายการใหม่ล่าสุด ออกอากาศในช่วงไพรม์ไทม์ทางช่อง 5
  ส่วนรายการข่าวของเราก็ได้รับความนิยมและยังคงมีจำนวนผู้ชมรายใหม่ๆ เพิ่มขึ้นเรื่อยๆ

  กลยุทธ์ที่ 2 คือ การร่วมผลิตข่าวกับสถานีโทรทัศน์แห่งประเทศไทย ช่อง 11 ในนาม บริษัท
  โพสต์ นิวส์ จำกัด ซึ่งได้สัมปทานผลิตรายการข่าววันละ 8
  ชั่วโมงให้กับสถานีโทรทัศน์แห่งประเทศไทย ช่อง 11 ส่วนกลยุทธ์ที่ 3 คือ โทรทัศน์ดาวเทียม
  ที่บริษัทมีเป้าหมายที่จะก่อตั้งสถานีโทรทัศน์ดาวเทียมของตัวเองในปี 2556

  ส่วนธุรกิจวิทยุกระจายเสียง บริษัทยังคงดำเนินการทั้งในรูปแบบการร่วมทุนกับ บริษัท แฟลช นิวส์
  จำกัด ซึ่งเป็นผู้ผลิตข่าวธุรกิจทางวิทยุระดับแนวหน้า และรูปแบบการร่วมมือกับพันธมิตร บริษัท
  คลิกเรดิโอ จำกัด คลื่น FM 101 ผลิตรายการโพสต์ทูเดย์ เรดิโอ ทอล์ค สถานีวิทยุ FM 101
  ที่ได้รับความนิยมจากผู้ฟังอย่างกว้างขวาง

ผลิตภัณฑ์ของบริษัทย่อย

-   Elle เป็นนิตยสารแฟชั่นและความงามระดับสากลเล่มแรกของเมืองไทย Elle
    ฉบับภาษาไทยมีรูปแบบเช่นเดียวกับ Elle ทั่วโลกที่เน้นทางด้านแฟชั่น ความงาม
    การดูแลสุขภาพ การแนะนำเกี่ยวกับสูตรอาหาร สถานที่ท่องเที่ยวในดินแดนต่างๆทั่วโลก
    และแบบแผนการดำเนินชีวิตใน

  รูปแบบของคนไทย Elle เป็นนิตยสารแฟชั่นและความงามในรูปแบบที่แปลกตา ทันสมัย มี
  เอกลักษณ์เฉพาะตัว

-   Elle Decoration เป็นนิตยสารเพื่อการตกแต่งบ้านระดับสากลที่รู้จักกันดีทั่วโลก เนื่องจากมี
    Elle Decoration ฉบับภาษาต่างๆ อยู่ในเครือข่ายถึง 15 ประเทศทั่วทุกทวีปรวมทั้ง Elle
    Decoration ฉบับภาษาไทย ซึ่งเป็น Elle Decoration ฉบับที่ 13 ของโลก Elle
    Decoration เป็นนิตยสารเพื่อการตกแต่งบ้านที่มุ่งเน้นการสร้างสรรค์คุณภาพด้วยความพิถีพิถัน
    Elle Decoration
    ฉบับภาษาไทยมีสัดส่วนของข้อมูลจากต่างประเทศและเรื่องราวที่ผลิตและถ่ายทำในเมืองไทยนำมาผสมผสานกันอย่างลงตัวทั้งเรื่องราวและรูปภาพของที่ได้รับการตกแต่งอย่างมีรสนิยมจากทั่วทุกมุมโลก
    หลากหลายความคิดในการนำเครื่องเรือนและของใช้เก่าๆ มาประยุกต์ใช้ให้ดูใหม่
    แปลกตาและแหล่งช็อปปิ้งสินค้าเพื่อการตกแต่งจากทั่วเมืองไทย
    เหมาะกับวิถีชีวิตสมัยใหม่ของคนไทยที่ชื่นชอบในการตกแต่งบ้านอย่างแท้จริง

-   Marie Claire ได้เปิดตัวเมื่อเดือนพฤษภาคม 2547 ในครั้งแรกเป็นการร่วมทุนกับ Marie
    Claire Album (MCA) ประเทศฝรั่งเศส (ปัจจุบันบริษัทถือหุ้นทั้งทางตรงและทางอ้อม 100
    เปอร์เซ็นต์) เป็นนิตยสารแฟชั่นและความงามภาษาไทยที่มีรูปแบบและ เนื้อหาที่ทันสมัย

-   Martha Stewart Living ได้เปิดตัวเมื่อเดือนพฤศจิกายน 2552 เป็นนิตยสารเพื่อ
    “ความเป็นอยู่” อย่างแท้จริงเล่มแรกของประเทศไทย

-   Science Illustrated ได้เปิดตัวเมื่อเดือนกรกฏาคม 2554
    เป็นนิตรสารที่นำเสนอเรื่องราวรอบด้านเกี่ยวกับโลกวิทยาศาสตร์และวัฒนะรรม
    ในรูปแบบที่เข้าใจง่ายสำหรับคนทั่วไปและผู้ที่สนใจด้านวิทยาศาสตร์

  ในปี 2555
  นิตยสารทุกฉบับได้ใช้ประโยชน์อย่างเต็มที่จากจุดแข็งที่ครองใจผู้อ่านและผู้โฆษณามาขยายโอกาสและช่องทางสร้างรายได้ให้เพิ่มพูนขึ้นจากการจัดอีเว้นท์
  งาน Elle Fashion Week, Marie Claire Beauty Awards, CLEO 50 Most
  Eligible Bachelors, Elle Decoration Young Talent Design Project,
  Martha Stewart Living Farmers’ Market และ Science Week
  ต่างได้รับความสำเร็จอย่างสูงในการเพิ่มรายได้จากสปอนเซอร์ จำนวนผู้เข้าชมงาน
  รวมทั้งการสร้างการรับรู้แบรนด์ของนิตยสารแต่ละฉบับให้เป็นที่รู้จักมากขึ้น งาน ELLE Fashion
  Week 2012 สร้างสถิติมีจำนวนผู้เข้าชมงานสูงสุด
  และมีรายได้จากผู้สนับสนุนการจัดงานสูงที่สุดตั้งแต่มีการจัดอีเวนท์มา

  ผลิตภัณฑ์ของกิจการที่ควบคุมร่วมกัน

-   Cleo เป็นนิตยสารภาคภาษาอังกฤษที่เริ่มวางแผงในประเทศออสเตรเลียตามด้วย นิวซีแลนด์
    สิงคโปร์และมาเลเซีย เป็นลำดับ สำหรับฉบับภาษาไทยนั้นเป็นประเทศที่ 5
    ที่ได้พิมพ์และวางจำหน่าย ซึ่งสามารถครองความนิยมในหมู่ผู้อ่านได้อย่างรวดเร็ว
    ด้วยบุคลิกพิเศษของ Cleo
    ที่ตรงกับอัธยาศัยใจคอของคนรุ่นใหม่ไม่ว่าจะเป็นการมองโลกในแง่ดี
    ความมีชีวิตชีวาชอบสนุกสนานพร้อมที่จะเรียนรู้สิ่งใหม่ๆ
    ใส่ใจที่จะปรับปรุงและเพิ่มพูนเสน่ห์ให้กับตัวเอง นอกจากนี้ Cleo ยังมีรูปเล่มสีสันสวยงาม
    สะดุดตา และคงคุณภาพระดับสากล

ผลิตภัณฑ์ของบริษัทร่วม

-   รายการสรุปและวิเคราะห์ข่าวในชื่อ Business Radio กระจายเสียงทาง FM 97.0

4.1.2 ลักษณะลูกค้าแบ่งเป็นประเภทหลักได้ 2 ประเภท

  1. ลูกค้าด้านโฆษณา แบ่งเป็น

  - บริษัทเอเยนซี่

  - ลูกค้าที่สั่งลงโฆษณาโดยตรง (Direct Customers)

  2. ลูกค้าด้านจัดจำหน่ายสิ่งพิมพ์ แบ่งเป็น

  - สมาชิกรายบุคคลและองค์กร

  - ขายส่ง

  - ขายปลีก (วางร้าน)

  - โรงแรม โรงพยาบาล ธนาคาร

  - สายการบิน

  - สถาบันการศึกษา

4.1.3 ลักษณะรายได้

+------------------+-----+-----+-----+-----+-----+-----+-----+-----+
| รายได้            | ปี   |     | ปี   |     | ปี   |     | ปี   |     |
|                  | 2   |     | 2   |     | 2   |     | 2   |     |
|                  | 552 |     | 553 |     | 554 |     | 555 |     |
+------------------+-----+-----+-----+-----+-----+-----+-----+-----+
|                  | ล้าน | ร้อ  | ล้าน | ร้อย | ล้าน | ร้อย | ล้าน | ร้อย |
|                  |     | ยละ |     |     |     |     |     |     |
|                  | บาท |     | บาท | ละ  | บาท | ละ  | บาท | ละ  |
+------------------+-----+-----+-----+-----+-----+-----+-----+-----+
| ราย              | 1   | 6   | 1   | 69  | 1   | 73  | 1   | 76  |
| ได้จากการขายโฆษณา | ,06 | 5.2 | ,28 | .56 | ,46 | .43 | ,85 | .89 |
|                  | 5.4 |     | 7.2 |     | 4.5 |     | 5.3 |     |
+------------------+-----+-----+-----+-----+-----+-----+-----+-----+
| ราย              | 45  | 2   | 44  | 24  | 42  | 21  | 43  | 18  |
| ได้จากการขายหนังสือ | 4.8 | 7.9 | 7.3 | .17 | 8.3 | .47 | 7.5 | .13 |
+------------------+-----+-----+-----+-----+-----+-----+-----+-----+
| ราย              | 9   | 5.5 | 8   | 4   | 7   | 3   | 8   | 3   |
| ได้จากการรับจ้างพิมพ์ | 0.1 |     | 0.6 | .36 | 0.6 | .54 | 2.5 | .42 |
+------------------+-----+-----+-----+-----+-----+-----+-----+-----+
| รายได้อื่น ๆ        | 2   | 1.4 | 3   | 1   | 3   | 1   | 3   | 1   |
|                  | 2.6 |     | 5.4 | .91 | 1.2 | .56 | 7.9 | .57 |
+------------------+-----+-----+-----+-----+-----+-----+-----+-----+
| รวมรายได้         | 1   | 10  | 1   | 10  | 1   | 10  | 2   | 10  |
|                  | ,63 | 0.0 | ,85 | 0.0 | ,99 | 0.0 | ,41 | 0.0 |
|                  | 2.9 |     | 0.5 |     | 4.5 |     | 3.2 |     |
+------------------+-----+-----+-----+-----+-----+-----+-----+-----+
| ร้อย              |     | (   |     | 13  |     | 7   |     | 20  |
| ละของรายได้ที่เพิ่มขึ้น |     | 12. |     | .36 |     | .78 |     | .99 |
| (ลดลง) จากปีก่อน   |     | 12) |     |     |     |     |     |     |
+------------------+-----+-----+-----+-----+-----+-----+-----+-----+

4.1.4 วัฏจักรของการประกอบธุรกิจ การประกอบธุรกิจของบริษัทส่วนใหญ่ไม่ขึ้นอยู่กับฤดูกาล

  4.2 การตลาด

การผลิตสินค้าที่มีคุณภาพและการให้บริการที่ดีเป็นหัวใจของการดำเนินงานของบริษัท
บริษัทขายเนื้อที่โฆษณาโดยตรงให้แก่ลูกค้าหรือผ่านตัวแทนบริษัทโฆษณา
การขายหนังสือพิมพ์ขายโดยผ่านตัวแทน หรือที่เรียกว่าเอเย่นต์หนังสือพิมพ์ ส่วนการขายให้สมาชิกนั้น
บริษัทมีการจัดส่งให้โดยตรง

4.2.1 กลยุทธ์ทางการตลาด

1.  กลยุทธ์ที่สำคัญ

-   การจำหน่ายหนังสือพิมพ์

  บริษัทรับสมัครทั้งสมาชิกรายปี สองปี และสมาชิกราย 6 เดือนสำหรับหนังสือพิมพ์บางกอกโพสต์
  และโพสต์ทูเดย์ โดยสมาชิกจะได้ราคาต่ำกว่ามากเมื่อเทียบกับการซื้อตามแผงหนังสือพิมพ์
  นอกจากนั้นยังมีการแจกแถมของขวัญหรือของสมนาคุณต่างๆ แก่สมาชิกโดยตลอดตามโอกาสต่างๆ
  สำหรับการขายโดยผ่านเอเย่นต์ มีการให้ส่วนลดประมาณร้อยละ 28
  ของราคาขายปลีกหนังสือพิมพ์ ส่วนหนังสือพิมพ์ M2F แจกฟรีในเขตกรุงเทพมหานคร

-   การขายโฆษณา

  มีส่วนลดให้กับบริษัทตัวแทนโฆษณา ในการซื้อหน้าโฆษณาแต่ละครั้ง และโบนัสตอนสิ้นปี

2. จุดเด่น จุดด้อย

  จุดเด่น :

-   ผลิตและจำหน่ายหนังสือพิมพ์รายวันฉบับภาษาอังกฤษฉบับแรกของไทยชื่อ “บางกอก โพสต์”
    ตั้งมานานถึงกว่า 60 ปี และเป็นหนังสือพิมพ์ที่ได้รับความเชื่อถือจากทั้งคนต่างชาติและคนไทย

-   หนังสือพิมพ์บางกอกโพสต์ เป็นหนังสือพิมพ์ที่ผ่านการตรวจสอบรับรองยอดการจำหน่ายจาก
    Audit Bureau of Circulation และหนังสือพิมพ์ M2F
    เป็นหนังสือพิมพ์ที่ผ่านการตรวจสอบยอดพิมพ์และแจกหนังสือพิมพ์โดย Hong Kong Audit
    Bureau of Circulation

-   บางกอกโพสต์เป็นหนังสือพิมพ์ภาษาอังกฤษที่มียอดจำหน่ายสูงที่สุดในประเทศไทย

-   โพสต์ทูเดย์
    เป็นหนังสือพิมพ์ธุรกิจรายวันภาษาไทยที่มีการวางตำแหน่งสินค้าให้เหมาะสมกับนักธุรกิจรุ่นใหม่
    ซึ่งที่ผ่านมาก็ได้รับความนิยมอย่างรวดเร็ว
    ได้รับการยอมรับอย่างกว้างขวางว่าเป็นหนังสือพิมพ์ที่เติบโตเร็วที่สุด
    และมีผู้อ่านมากที่สุดของกลุ่มหนังสือพิมพ์เศรษฐกิจรายวัน

  จุดด้อย :

-   รายได้และผลการดำเนินงานของบริษัท ส่วนใหญ่ยังขึ้นอยู่กับหนังสือพิมพ์บางกอกโพสต์

3. ลูกค้าเป้าหมายแบ่งเป็น 3 ประเภทใหญ่ๆ คือ

-   ลูกค้าด้านโฆษณา ได้แก่ บริษัท ห้างร้านทั่ว ๆ ไปที่ต้องการลงโฆษณาในหนังสือพิมพ์
    ทั้งการโฆษณาผลิตภัณฑ์ ทำประชาสัมพันธ์ให้แก่บริษัทต่างๆ การโฆษณาเปิดโรงงานใหม่
    การโฆษณารับสมัครงาน ฯลฯ

-   ลูกค้าด้านการจำหน่ายสิ่งพิมพ์ แบ่งเป็น

  ♦ ลูกค้าเอเย่นต์ 53 %

  ♦ ลูกค้าประเภท Bulk Sales 19 %

  ♦ ลูกค้าประเภทสมาชิก 28 %

-   ลูกค้าสำหรับงานบริการการพิมพ์
    ซึ่งจะมีทั้งลูกค้าที่เป็นบริษัทหรือบุคคลภายนอกและลูกค้าที่เป็นบริษัทในเครือ

  4. นโยบายการตั้งราคา

-   ประเภทโฆษณา จะไม่ใช้นโยบายการตัดราคากับคู่แข่ง ราคาจะเป็นไปตาม Price List
    ซึ่งโดยปกติจะสูงกว่าราคาค่าโฆษณาของหนังสือพิมพ์ภาษาอังกฤษฉบับอื่นเล็กน้อยเนื่องจากผลิตภัณฑ์ของบริษัทคุณภาพดี
    และมีลูกค้าที่แน่นอนดังนั้นลูกค้าที่ลงโฆษณากับบริษัท
    สามารถมั่นใจได้ว่าถึงลูกค้ากลุ่มเป้าหมายอย่างแน่นอนแต่อย่างไรก็ตามราคาค่าโฆษณาจะสอดคล้องกับหนังสือพิมพ์ภาษาไทยฉบับหลักๆ
    การกำหนดราคาจะดูราคาตลาดควบคู่ไปด้วย

-   ประเภทการขายสิ่งพิมพ์ นโยบายการตั้งราคาจะขึ้นอยู่กับคู่แข่งและต้นทุนการพิมพ์

-   ประเภทงานบริการการพิมพ์ นโยบายการตั้งราคาให้สามารถแข่งขันในตลาดได้
    แต่ยังคงคุณภาพงานพิมพ์ที่ดีไว้เสมอ

4.2.2 การจำหน่ายและช่องทางการจำหน่าย

-   ช่องทางการจัดจำหน่ายสิ่งพิมพ์ของบริษัท มีดังนี้

    1.  การจัดจำหน่ายโดยตรง (สมาชิก)

    2.  การจัดจำหน่ายผ่านผู้ค้าส่ง - เอเย่นต์

    3.  การจัดจำหน่ายผ่านผู้ค้าปลีก - แผงร้าน

    4.  การจัดจำหน่ายโดยตรงให้กับสถานศึกษา โรงแรม โรงพยาบาลและสายการบิน

-   ช่องทางการจัดจำหน่ายโฆษณาของบริษัท มีดังนี้

    1.  การจัดจำหน่ายโดยตรง

    2.  การจัดจำหน่ายผ่านบริษัทตัวแทนโฆษณา

4.2.3 ลักษณะของลูกค้า

ลักษณะลูกค้า แบ่งเป็น 3 ประเภทใหญ่ๆ ได้แก่

1.  ลูกค้าโฆษณา เป็นลูกค้าทั่วๆไป ไม่เจาะจงกลุ่มใดกลุ่มหนึ่งโดยเฉพาะ
    แบ่งเป็นลูกค้าที่ลงโฆษณาผ่านเอเย่นต์ซึ่งจะได้รับส่วนลดประมาณร้อยละ 15
    และลูกค้ารายย่อยที่ลงโฆษณากับบริษัทโดยตรง

  2. ลูกค้าด้านการจำหน่ายสิ่งพิมพ์ สัดส่วนของลูกค้าแต่ละประเภทเปรียบเทียบ 3 ปี เป็นดังนี้

  สัดส่วนแบ่งตามปริมาณการขายหนังสือพิมพ์เฉลี่ยในแต่ละปี (%)

  -------------------- ------------ ------------ ------------ ------------
  ประเภท               ปี 2555       2554         2553         2552

  เอเย่นต์               53           51           53           53

  Bulk Sales           19           20           18           17

  สมาชิก                28           29           29           30

  รวม                  100          100          100          100
  -------------------- ------------ ------------ ------------ ------------

3.  ลูกค้าสำหรับงานบริการการพิมพ์ มีทั้งลูกค้าที่เป็นบริษัทในเครือและลูกค้าภายนอก

4.2.4 งานที่ยังไม่ส่งมอบ

  - - ไม่มี - -

3.  ภาวะอุตสาหกรรมและการแข่งขัน

หนังสือพิมพ์บางกอกโพสต์ มีรายได้ค่าโฆษณาเพิ่มขึ้นร้อยละ 10.9 จากปี 2554
เปรียบเทียบกับผลสำรวจของ เอซี เนลสัน ที่ระบุว่า
การใช้จ่ายค่าโฆษณาในสื่อหนังสือพิมพ์โดยรวมเพิ่มขึ้นร้อยละ 4
รายได้โฆษณาส่วนใหญ่ในหนังสือพิมพ์บางกอกโพสต์ จะเป็นสินค้าแบรนด์เนมต่างประเทศ รถยนต์
และอสังหาริมทรัพย์ระดับสูง รายได้โฆษณาคลาสิฟายยังคงซบเซา ยอดขายหนังสือพิมพ์ลดลงร้อยละ
7.1 หนังสือพิมพ์บางกอกโพสต์ได้พัฒนาเซ็กชั่น เอเชียโฟกัส ซึ่งออกทุกสัปดาห์ตั้งแต่เดือนกรกฎาคม
โดยมีเนื้อหาครอบคลุมข่าวในภูมิภาคอาเซียน รวมถึงประเทศที่มีความสำคัญทางธุรกิจสี่ประเทศ
ได้แก่ ญี่ปุ่น จีน เกาหลีใต้ และอินเดีย

รายได้โฆษณาทั้งหมดของหนังสือพิมพ์โพสต์ทูเดย์ เพิ่มขึ้นร้อยละ 12.5 จากปี 2554
โดยผู้ลงโฆษณาหลักจะเป็น ธนาคารพาณิชย์ กองทุนรวม ประกันภัย ยานยนต์ และคอนโดมิเนียม
ยอดขายหนังสือพิมพ์ลดลงร้อยละ 7
หนังสือพิมพ์โพสต์ทูเดย์มีการพัฒนาหลักในเรื่องของเนื้อหาคอนเทนท์
จะเพิ่มเซ็กชั่นย่อยในเรื่องวิสาหกิจขนาดกลางและขนาดย่อม และประชาคมเศรษฐกิจอาเซียน
โดยจะเริ่มลงในฉบับฉลองครบรอบ 10 ปีในเดือนกุมภาพันธ์ 2556 เป็นฉบับแรก

หนังสือพิมพ์ M2F
มีการแจกจ่ายอย่างเต็มที่ด้วยจำนวนการผลิตและการกระจายหนังสือพิมพ์เฉลี่ยมากกว่า 400,000
ฉบับต่อวัน โดยคาดว่ามีผู้อ่านประมาณ 2 ล้านคน
โดยเฉพาะศูนย์กลางธุรกิจและใจกลางกรุงเทพมหานคร มีการแจกทุกวันยกเว้นวันเสาร์ วันอาทิตย์
และวันหยุดนักขัตฤกษ์ หนังสือพิมพ์ M2F เป็นที่ยอมรับจากผู้อ่านอย่างรวดเร็วเนื่องจากหนังสือพิมพ์
M2F มีเนื้อหาเกี่ยวกับการใช้ชีวิตในเมือง และการแจกจ่ายได้ถูกตรวจสอบโดยมี The Hong Kong
Audit Bureau of Circulation Limited
เป็นผู้ตรวจสอบและยืนยันจำนวนการแจกจ่ายกระจายหนังสือพิมพ์ นอกจากนี้ หนังสือพิมพ์ M2F
ยังได้รับการตอบรับที่ดีกับผู้ลงโฆษณา และเอเจนซี่ ด้วยผลตอบแทนที่ดีจากการลงโฆษณา
โดยโฆษณาหลักของหนังสือพิมพ์ M2F เป็นกลุ่มสินค้าอุปโภค อาหาร และเครื่องดื่ม สินค้าขายปลีก
สินค้าแฟชั่นต่างๆ และบริการทางการเงินที่เหมาะกับกลุ่มผู้มีรายได้หลากหลาย
และคอนโดมิเนียมตามเส้นทางรถไฟฟ้า

ธุรกิจนิตยสารยังคงทำกำไรหลักให้กับกลุ่ม โดยมีรายได้เพิ่มขึ้นร้อยละ 9.1 จากปี 2554
เปรียบเทียบกับผลสำรวจของ เอซี เนลสัน ที่ระบุว่า
การใช้จ่ายค่าโฆษณาในกลุ่มนิตยสารโดยรวมลดลงร้อยละ 10 นิตยสารคลีโอ และแอล
มีกำไรสูงที่สุดตั้งแต่เปิดดำเนินการ แอล เดคคอเรชั่น และแมรี แคลร์ ทำกำไรได้เล็กน้อย
ส่วนนิตยสารมาร์ธา สจวร์ต ลิฟวิ่ง และไซแอนซ์ อิลลัสเตรเต็ด ยังคงขาดทุนอยู่ บริษัท โพสต์
อินเตอร์เนชั่นแนล มีเดีย จำกัด มีรายได้รวมของกลุ่มนิตยสารในเครือทั้งหมดจำนวน 480 ล้านบาท
ซึ่งเป็นรายได้มากที่สุดในกลุ่มนิตยสารในประเทศไทย

ไตรมาสที่สี่ของปี 2555 บริษัทได้ย้ายหน่วยการผลิตสิ่งพิมพ์พาณิชย์จากสำนักงานใหญ่คลองเตย
ไปยังศูนย์การพิมพ์และจัดจำหน่ายที่ถนนบางนา-ตราด เพื่อขยายพื้นที่ทำงาน
รองรับการเติบโตขยายธุรกิจที่สำนักงานใหญ่คลองเตย

สำหรับในปี 2556 บริษัทมีการพัฒนาสินค้าดิจิตอล และเว็บไซต์หางานเพิ่มเติม
เริ่มต้นการปรับปรุงอาคารสถานที่ทำงาน และระบบการทำงานของทุกสื่อ นอกจากนี้
บริษัทยังลงทุนขยายธุรกิจโทรทัศน์ รวมทั้งก่อสร้างสถานที่สตูดิโอถ่ายทำรายการโทรทัศน์
และจัดซื้ออุปกรณ์เพิ่มเติม สำหรับ บริษัท โพสต์ อินเตอร์เนชั่นแนล มีเดีย จำกัด
บริษัทย่อยของบริษัท
มีการกระจายการลงทุนเพิ่มเติมไปยังนิตยสารต่างประเทศฉบับภาษาไทยที่ไม่ใช่นิตยสารผู้หญิง

รายได้โฆษณาในสื่อสิ่งพิมพ์ของหนังสือพิมพ์บางกอกโพสต์ โพสต์ทูเดย์ และนิตยสาร ในปี 2556
จะเติบโตเพิ่มเติมได้จากการออกสิ่งพิมพ์พิเศษ และการจัดกิจกรรมส่งเสริมการขาย ขณะที่
ยอดขายหนังสือพิมพ์ทั้งสองฉบับคาดว่ายังคงไม่เปลี่ยนแปลง คาดว่าหนังสือพิมพ์ M2F
จะถึงจุดคุ้มทุนและมีรายได้โฆษณาใกล้เคียงกับหนังสือพิมพ์โพสต์ทูเดย์

บริษัทยังคงเพิ่มการผลิตรายการโทรทัศน์อย่างต่อเนื่อง
คาดว่ารายได้จากสื่อกระจายภาพและเสียงจะเพิ่มขึ้นตามการเปิดให้บริการ 3จี
และโทรทัศน์ดิจิตอลซึ่งจะเป็นประโยชน์อย่างมากกับธุรกิจโทรทัศน์ เพราะอุปกรณ์โทรทัศน์
อุปกรณ์โทรศัพท์มือถือ รวมถึงสมาร์ทโฟนจะสามารถใช้ดูรายการโทรทัศน์ได้
ซึ่งคาดว่าสื่อโทรทัศน์จะเติบโตอย่างรวดเร็ว รวมทั้งแย่งส่วนแบ่งตลาดจากสื่ออื่นๆ
การแข่งขันจะสูงขึ้นมีลงทุนเริ่มต้นและค่าใช้จ่ายในการบริหารที่สูง
เนื่องจากบุคลากรผู้มีความชำนาญทางการผลิตรายการโทรทัศน์มีอยู่อย่างจำกัด

4.  การผลิต หรือการจัดหาผลิตภัณฑ์เพื่อจำหน่าย

4.4.1 ที่ตั้งและจำนวนโรงงาน

  อาคารสำนักงานตั้งอยู่บนที่ดินเนื้อที่กว่า 7 ไร่ของบริษัท เลขที่ 136 อาคารบางกอกโพสต์
  ถนนสุนทรโกษา แขวงคลองเตย เขตคลองเตย กรุงเทพฯ 10110
  และศูนย์การพิมพ์และจัดจำหน่ายแห่งใหม่เนื้อที่ 19 ไร่ซึ่งตั้งอยู่บนถนนบางนา-ตราด กม. 19.5
  ต.บางโฉลง อ.บางพลี จ.สมุทรปราการ

  4.4.2 กำลังการผลิต

  บริษัทได้ลงทุนในการสร้างศูนย์การพิมพ์และจัดจำหน่ายแห่งใหม่นี้ด้วยเงินลงทุนประมาณ 980
  ล้านบาท ซึ่งนับเป็นการลงทุนที่มากที่สุดในประวัติศาสตร์ของบริษัท
  และเป็นการตอกย้ำความมุ่งมั่นและเจตนารมย์ในการรับใช้สังคมไทยและประเทศชาติในฐานะสื่อมวลชน
  ศูนย์การพิมพ์และจัดจำหน่ายแห่งนี้ ประกอบด้วยโรงพิมพ์ ซึ่งมีเนื้อที่ 8,500 ตารางเมตร
  และมีโรงเก็บกระดาษพิมพ์อีก 1,200 ตารางเมตร การทำงานที่นี่
  ใช้เทคโนโลยีการพิมพ์ที่ทันสมัยที่สุดของ KBA รุ่น Prisma ของ บริษัท Koenig & Bauer AG
  จากประเทศเยอรมนี ซึ่งเป็นแท่นพิมพ์ระบบ 4/1 หรือ double width/single plate
  แท่นแรกในเอเชียอาคเนย์ โดยระบบการทำงานทุกอย่างได้รับการควบคุมด้วยระบบคอมพิวเตอร์
  ซึ่งจะสามารถผลิตสิ่งพิมพ์ที่มีคุณภาพสูงสุด นอกจากนั้น ยังสามารถใช้ในการพิมพ์หน้าหนังสือพิมพ์ 8
  หน้าติดกัน (Panorama) เป็นเครื่องแรกในประเทศไทย และสามารถพิมพ์หน้าสี่สีได้พร้อมกันถึง
  32 หน้า มีกำลังการผลิตสูงถึง 75,000 ฉบับต่อชั่วโมง

  นอกจากนั้น บริษัทยังได้นำระบบ Computer to Plate ของ Agfa Polaris XEV
  มาใช้ในการส่งต้นฉบับที่จัดหน้าเสร็จแล้วมายังเครื่องทำเพลต
  โดยไม่ต้องผ่านขั้นตอนการทำเพลตแบบใช้ฟิล์มอย่างแต่ก่อน
  ทำให้สามารถส่งหน้าหนังสือพิมพ์จากระบบคอมพิวเตอร์ของกองบรรณาธิการที่คลองเตยมายังศูนย์การพิมพ์แห่งนี้ได้โดยตรง
  ทำให้ศูนย์การพิมพ์และจัดจำหน่ายแห่งนี้ เป็นศูนย์การพิมพ์ที่ทันสมัยที่สุดในประเทศไทย

  สำหรับขั้นตอนหลังการพิมพ์นั้นได้นำเอาเทคโนโลยีเมล์รูมจาก Schur Packaging Systems
  ประเทศเยอรมนี ประกอบด้วยเครื่องสอดหนังสือพิมพ์ 4 เครื่อง
  ระบบสายพานส่งหนังสือพิมพ์จากแท่นพิมพ์มายังเครื่องหีบห่อ เครื่องมัด และเครื่องห่อ

  ศูนย์การพิมพ์แห่งนี้ ได้เริ่มทดลองพิมพ์หนังสือพิมพ์บางกอกโพสต์ในรูปเล่มขนาดใหม่แบบ
  American broadsheet ที่มีความกะทัดรัด มาตั้งแต่เดือนเมษายน
  และได้เริ่มพิมพ์อย่างครบวงจรเมื่อวันที่ 1 มิถุนายน 2550

  ----------------------------- ---------- ---------- ---------- ----------
                                ปี 2555     ปี 2554     ปี 2553     ปี 2552

  กำลังการผลิตสูงสุด (ฉบับต่อวัน)      600,000    600,000    600,000    600,000
  ----------------------------- ---------- ---------- ---------- ----------

  หมายเหตุ คำนวณตามชั่วโมงการทำงาน 8 ชั่วโมงต่อวัน

3.  นโยบายการผลิต

  ปัจจุบันบริษัท สามารถผลิตหนังสือพิมพ์ได้โดยเฉลี่ย 75,000 ฉบับต่อชั่วโมง
  ทั้งนี้ขึ้นอยู่กับช่วงเวลาในการปิดข่าวในแต่ละวันด้วย กล่าวคือ
  ถ้ามีการปิดข่าวเร็วก็จะสามารถพิมพ์จำนวนฉบับได้มากขึ้น

4.  วัตถุดิบที่ใช้ในการผลิต

  วัตถุดิบที่สำคัญที่ใช้ในการผลิตคือกระดาษหนังสือพิมพ์
  ซึ่งบริษัทสั่งซื้อโดยตรงจากต่างประเทศมากกว่า 90% สำหรับเพลทและหมึกพิมพ์นั้น
  บริษัทจะจัดซื้อผ่านตัวแทนภายในประเทศทั้งหมด

วัตถุดิบประเภทกระดาษที่ใช้พิมพ์หนังสือพิมพ์

  ------------------------------- --------- --------- --------- ---------
                                  ปี 2555    ปี 2554    ปี 2553    ปี 2552

  ปริมาณการใช้ต่อปี (เมตริกตัน)         11,601    6,730     6,399     6,713

  ราคากระดาษ                      630.59    630.97    608.62    781.49
  (ดอลล่าร์สหรัฐอเมริกา/ตัน)                                         

  ราคากระดาษ (บาท/กิโลกรัม)         20.33     20.70     19.68     27.42

  อัตราแลกเปลี่ยนเฉลี่ยต่อปี (บาท)       31.32     30.32     33.27     34.22
  ------------------------------- --------- --------- --------- ---------

  4.5 สิทธิหรือข้อจำกัดในการประกอบธุรกิจ

  4.5.1 บัตรส่งเสริมการลงทุน

  - - ไม่มี - -

  4.5.2 สิทธิอื่น

  - - ไม่มี - -

  4.5.3 ข้อจำกัดในการประกอบธุรกิจ

  - - ไม่มี - -